Amarbajasgalant hijd (mongoli 'rahuliku rõõmu klooster') on klooster Mongoolias Selenge jõe lähedal. See on üks tähtsamaid budismi keskusi Mongoolias. Kloostri ehitust alustati 1726. aastal (punase hobuse aastal) ja lõpetati 1736. aastal (punase draakoni aastal). Ehitati mandžude poolt Undur Gegeeni  Dzanabadzari lugupidamise ja austuse märgiks. Kogu kompleksi püstitamine läks mandžude riigikassale maksma 100 000 langi hõbedat (=3730 kg).